Åkerulveedderkopp

Åkerulveedderkopp (Pardosa agrestis) er en av edderkoppene i gruppen ulveedderkopper (Lycosidae). De jakter vanligvis på jordbunn, de spinner ikke fangstnett. 


== Utbredelse ==
Åkerulveedderkopp er utbredt i Europa. Den finnes i Norge. Det finnes en underart, Pardosa agrestis purbeckensis (F. O. P.-Cambridge, 1895).


== Utseende ==
Åkerulveedderkopp er lyst eller litt mørkere brun eller brunsvarte, med lysere eller mørkere flekker. Hannen er mindre noe mørkere farget enn hunnen. Den ligner ganske mye på Pardosa agricola, men har mindre tydelige ringer på beina, og den lyse midtstripen på forkroppen er bredere. Den ligner også Pardosa monticola og Pardosa nigriceps. Mørke individer kan ligne litt på Pardosa amentata. Som voksne (imago) er hunnen mellom 7 og 9 mm, mens hannen er mellom 5 og 7 mm lang (kroppens lengde).
Mange av artene i slekten Pardosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.


== Levevis ==
Voksne (imago) kjønnsmodne hanner og hunner finnes fra tidlig på våren. Hannene dør innen midtsommer, mens hunnene lever lengre, helt til tidlig på høsten.


== Systematisk inndeling ==
Slekten Pardosa er en gruppe som består av ca. 520 arter i verden. I Norge er det registrert 22 arter. 

edderkopper
Opisthothelae
Araneomorfe edderkopper (Araneomorphae)
Neocribellata [= Labidognatha]
Entelegynae
Ulveedderkopper (Lycosidae)
Slekten vanlige ulveedderkopper Pardosa C.L. Koch, 1847
åkerulveedderkopp Pardosa agrestis Westring, 1861 - finnes i Norge, øvrige Europa, Kaukasus, Russland til Sentral-Asia, Kina
Underart Pardosa agrestis pseudagricola Dahl, 1908 = Pardosa agrestis  Westring, 1861
Underart Pardosa agrestis pseudomonticola Simon, 1937 = Pardosa agrestis  Westring, 1861
Pardosa amnicola L. Koch, 1870 = Pardosa agrestis Westring, 1861
Lycosa agrestis Westring, 1861 = Pardosa agrestis Westring, 1861
Lycosa agrestis pseudagricola Dahl, 1912 = Pardosa agrestis Westring, 1861
Lycosa decipiens L. Koch, 1870 = Pardosa agrestis Westring, 1861
Lycosa amnicola L. Koch, 1870 = Pardosa agrestis Westring, 1861
Lycosa agrestis Thorell, 1872 = Pardosa agrestis Westring, 1861
Pardosa neglecta L. Koch, 1881 = Pardosa agrestis Westring, 1861


== Referanser ==


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Pardosa (tysk)


== Eksterne lenker ==
(en) åkerulveedderkopp – oversikt og omtale av artene i WORMS-databasen 
(en) åkerulveedderkopp i Encyclopedia of Life 
(en) åkerulveedderkopp i Global Biodiversity Information Facility 
(no) åkerulveedderkopp hos Artsdatabanken 
(sv) åkerulveedderkopp hos Dyntaxa 
(en) åkerulveedderkopp hos Fauna Europaea 
(en) åkerulveedderkopp hos ITIS 
(en) åkerulveedderkopp hos NCBI 
(en) Kategori:Pardosa agrestis – bilder, video eller lyd på Wikimedia Commons 
Pardosa agrestis - europspiders.com (flotte bilder)
Ulveedderkopper – edderkopper.net (norsk)